ભયાનક પૂરથી પ્રભાવિત જાપાનના યૂઝર્સને Appleએ મોટી રાહત આપી છે. કંપની જાપાની યૂઝર્સના વરસાદના પાણીથી બગડેલા આઈફોન્સ, આઈપેડ, આઈપૉડ, મેક કોમ્પ્યુટર્સ અને વૉચ ફ્રીમાં રીપેર કરી આપશે. ઉલ્લેખનીય છે કે, જુલાઈ મહિનામાં જાપાનના પશ્ચિમ ભાગમાં જબરદસ્ત વરસાદ પડ્યો છે અને તેના કારણે મોટાભાગના વિસ્તારોમાં પૂરની સ્થિતિ સર્જાઈ છે. જાપાન ટાઈમ્સમાં પ્રકાશિત એક ન્યૂઝ અનુસાર, સોમવારે કંપની તરફથી કહેવામાં આવ્યું છે કે, જે કોઈના ગેઝેટ્સ વરસાદ અને પૂરના કારણે ખરાબ થઈ ગયા છે તેઓ તેને કંપનીના સર્વિસ સેન્ટર પર ફ્રીમાં રિપેર કરાવી શકશે.